Meddelelse til Fællesskabets importører af visse varer med oprindelse i Folkerepublikken Kina, der er omfattet af kvantitative kontingenter

(2003/C 180/02)

I overensstemmelse med artikel 3 i Rådets forordning (EF) nr. 520/94 af 7. marts 1994 om fastlæggelse af en fællesskabsprocedure for forvaltning af kvantitative kontingenter(1) underrettes Fællesskabets importører om følgende:

1. Ved forordning (EF) nr. 1351/2003(2) fastlægger Europa-Kommissionen de nærmere bestemmelser for forvaltningen i 2004 af visse kvantitative kontingenter, der blev indført over for Folkerepublikken Kina ved Rådets forordning (EF) nr. 519/94 af 7. marts 1994(3).

2. Kontingenterne vil blive forvaltet efter metoden baseret på hensynet til de traditionelle handelsstrømme (artikel 2, stk. 2, litra a), i forordning (EF) nr. 520/94). Efter denne metode opdeles kontingenterne i to dele, hvoraf den ene del forbeholdes de traditionelle importører og den anden del de ikke-traditionelle importører. Den del, der er forbeholdt ikke-traditionelle importører, vil dog blive fordelt i forhold til de mængder, der ansøges om; maksimumsmængden, som en ikke-traditionel importør kan ansøge om for hver vare, er angivet i bilag I til denne meddelelse.

Erhvervsdrivende betragtes som traditionelle importører, hvis de kan godtgøre, at de har foretaget import i Fællesskabet af den eller de vare(r), der er omfattet af de pågældende kontingenter, i kalenderåret 1998 eller 1999.

3. For at deltage i tildelingen af disse kontingenter kan enhver fællesskabsimportør, uanset hvor i Fællesskabet han er etableret, indgive én enkelt ansøgning om importtilladelse for hvert kontingent til de kompetente myndigheder i en medlemsstat efter eget valg, udarbejdet på det eller de officielle sprog i den pågældende medlemsstat. Listen over de kompetente myndigheder findes i bilag II til denne meddelelse.

4. I henhold til artikel 3 i Kommissionens forordning (EF) nr. 738/94 af 30. marts 1994 om visse gennemførelsesbestemmelser til Rådets forordning (EF) nr. 520/94(4) skal ansøgningen om importtilladelse kun indeholde følgende oplysninger:

a) ansøgerens fulde navn og adresse (herunder telefon- og faxnummer og eventuelt identifikationsnummer hos de kompetente nationale myndigheder) samt momsregistreringsnummer, hvis ansøgeren er momsregistreret

b) den pågældende kontingentperiode, f.eks. "januar til april 2004"

c) i givet fald klarererens eller ansøgerens repræsentants fulde navn og adresse (herunder telefon- og faxnummer)

d) varebeskrivelse, med angivelse af:

- varens handelsnavn

- varens kode i den kombinerede nomenklatur (KN-kode)

- varens oprindelses- og afsendelsesland

e) de ønskede mængder udtrykt i den enhed, der er brugt ved fastsættelsen af kontingentet

f) mængdernes fordeling efter KN-kode, hvis ansøgningen vedrører fodtøj, og det kvantitative kontingent omfatter to positioner i den kombinerede nomenklatur

g) følgende erklæring, forsynet med dato, ansøgerens underskrift og den pågældendes navn med store bogstaver:

"Undertegnede bekræfter hermed, at oplysningerne i denne ansøgning er korrekte og afgivet i god tro, at jeg er etableret i Det Europæiske Fællesskab, og at denne ansøgning er den eneste, der er indgivet af mig eller i mit navn vedrørende kontingentet for de i denne ansøgning beskrevne varer.

Jeg forpligter mig til at returnere importtilladelsen til den udstedende myndighed senest ti arbejdsdage efter udløbsdatoen."

5. For at være berettiget til at deltage i tildelingen af den del af kontingenterne, der er forbeholdt traditionelle importører, vedlægger importørerne til deres importilladelsesansøgning bekræftede genparter af angivelser til overgang til fri omsætning udstedt i kalenderåret 1998 eller 1999 i deres navn - eller i givet fald i den erhvervsdrivendes navn, hvis aktiviteter de har overtaget - for varer med oprindelse i Folkerepublikken Kina, der er omfattet af det kvantitative kontingent, som ansøgningen refererer til.

Alternativt kan ansøgeren til ansøgningen vedlægge dokumenter udstedt og bekræftet af de kompetente nationale myndigheder på grundlag af de foreliggende toldoplysninger, som beviser, at de pågældende varer er blevet indført i løbet af kalenderåret 1998 eller 1999 af ansøgeren selv eller i givet fald af den erhvervsdrivende, hvis aktiviteter ansøgeren har overtaget.

Alternativt kan ansøgere, der allerede er i besiddelse af importtilladelser udstedt i overensstemmelse med EU-lovgivningen for varer, som er omfattet af de kontingenter, som ansøgningen refererer til, vedlægge en kopi af deres tidligere tilladelser. I så tilfælde skal de i deres ansøgning angive den samlede mængde af den faktiske import af den pågældende vare i 1998 eller 1999.

6. Ved ansøgning om tildeling af den del af kontingentet, der er forbeholdt ikke-traditionelle importører, må erhvervsdrivende, der anses for at være forbundne personer, (jf. definitionen i artikel 143 i Kommissionen forordning (EØF) nr. 2454/93(5) om visse gennemførelsesbestemmelser til Rådets forordning (EØF) nr. 2913/92(6) om indførelse af en EF-toldkodeks) kun indgive én enkelt ansøgning for de varer, der er beskrevet i ansøgningen. Foruden den erklæring, der kræves i artikel 3, stk. 2, litra g), i forordning (EF) nr. 738/94, skal importtilladelsesansøgningen for det ikke-traditionelle kontingent indeholde en erklæring om, at ansøgeren ikke er forbundet med nogen anden erhvervsdrivende, der indgiver ansøgning om den pågældende ikke-traditionelle kontingentpost.

7. Ansøgninger om importtilladelser kan indgives fra dagen efter offentliggørelsen af Kommissionens forordning (EF) nr. 1351/2003 i Den Europæiske Unions Tidende og indtil den 20. september 2003, klokken 15.00, belgisk tid.

8. De bestemmelser, der gælder for kontingenterne i denne meddelelse, findes i følgende forordninger:

- Rådets forordning (EF) nr. 520/94 af 7. marts 1994 (EFT L 66 af 10.3.1994, s. 1).

- Rådets forordning (EF) nr. 519/94 af 7. marts 1994 (EFT L 67 af 10.3.1994, s. 89).

- Rådets forordning (EF) nr. 138/96 af 22. januar 1996 (EFT L 21 af 27.1.1996, s. 6).

- Kommissionens forordning (EF) nr. 738/94 af 30. marts 1994 (EFT L 87 af 31.3.1994, s. 47).

- Kommissionens forordning (EF) nr. 983/96 af 31. maj 1996 (EFT L 131 af 1.6.1996, s. 47).

- Rådets forordning (EF) nr. 427/2003 af 3. marts 2003 (EUT L 65 af 8.3.2003, s. 1).

- Kommission forordning (EF) nr. 1351/2003 af 30. juli 2003 (EUT L 192 af 31.7.2003, s. 8).

(1) EFT L 66 af 10.3.1994, s. 1, senest ændret ved forordning (EF) nr. 138/96 af 22. januar 1996 (EFT L 21 af 27.1.1996, s. 6).

(2) EUT L 192 af 31.7.2003, s. 8.

(3) EFT L 67 af 10.3.1994, s. 89, senest ændret ved forordning (EF) nr. 427/2003 af 3. marts 2003 (EUT L 65 af 8.3.2003, s. 1).

(4) EFT L 87 af 31.3.1994, s. 47, senest ændret ved forordning (EF) nr. 983/96 af 31. maj 1996 (EFT L 131 af 1.6.1996, s. 47).

(5) EFT L 253 af 11.10.1993, s. 1.

(6) EFT L 302 af 19.10.1992, s. 1.

BILAG I

Maksimumsmængden, som den enkelte ikke-traditionelle importør kan ansøge om

>TABELPOSITION>

BILAG II

Liste over de kompetente nationale myndigheder

BELGIQUE//BELGÏE

Service public fédéral économie, PME Classes moyennes & énergie Administration du potentiel économique

Politiques d'accès aux marchés, Service licences

Federale Overheidsdienst Economie, KMO, Middenstand & Energie Bestuur Economisch Potentieel

Markttoegangsbeleid, Dienst Vergunningen

Generaal Lemanstraat 60, Rue Général Leman 60 B - 1040 Brussel/Bruxelles Téléphone/Tel. (32-2) 206 58 16 Télécopieur/Fax (32-2) 230 83 22/231 14 84

DANMARK

Erhvervs- og Boligstyrelsen Vejlsøvej 29 DK - 8600 Silkeborg Tlf. (45) 35 46 60 30 Fax (45) 35 46 64 01

DEUTSCHLAND

Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn Tel. (49) 619 69 08-0 Fax (49) 619 69 42 26/(49) 6196 908-800

GREECE

Ministry of Economy & Finance General Directorate of Policy Planning & Implementation

Directorate of International Economic Issues

1, Kornarou Street GR - Athens 105-63 Tel. (30-1) 328-60 31/328 60 32 Fax: (30-1) 328 60 94/328 60 59

ESPAÑA

Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid Tel. (34) 913 49 38 94/913 49 37 78 Fax (34) 913 49 38 32/913 49 37 40

FRANCE

Service des titres du commerce extérieur 8, rue de la Tour-des-Dames F - 75436 Paris Cedex 09 Téléphone (33-1) 55 07 46 69/95 Télécopieur (33-1) 55 07 48 32/34/35

IRELAND

Department of Enterprise, Trade and Employment Licencing Unit, Block C

Earlsfort Centre

Hatch Street

Dublin 2 Ireland Tel. (353-1) 631 25 41 Fax (353-1) 631 25 62

ITALIA

Ministero del Commercio con l'estero DG per la Politica commerciale e la gestione del regime degli scambi - Divisione VII Viale America 341 I - 00144 Roma Tel. (39) 06 599 31 - 06 59 93 24 19 - 06 59 93 24 00 Fax (39) 06 592 55 56

LUXEMBOURG

Ministère des affaires étrangères Office des licences Boîte postale 113 L - 2011 Luxembourg Téléphone (352) 22 61 62 Télécopieur (352) 46 61 38

NEDERLAND

Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 523 22 10

ÖSTERREICH

Bundesministerium für Wirtschaft und Arbeit Außenwirtschaftsadministration

Abteilung C2/2

Stubenring 1 A - 1011 Wien Tel. (43) 1 711 00 0 Fax (43) 1 711 00 83 86

PORTUGAL

Ministério das Finanças Direcção-Geral das Alfândegas e dos Impostos Especiais sobre o Consumo, Edificio da Alfândega de Lisboa Largo do Terreiro do Trigo P - 1100 Lisboa Tel. (351-21) 881 4263 Fax (351-21) 881 4261

SUOMI/FINLAND

Tullihallitus/Tullstyrelsen Erottajankatu/Skillnadsgatan 2 FIN - 00101 Helsinki/Helsingfors P./Tel. (358-9) 6141 F. (358-9) 614 28 52

SVERIGE

Kommerskollegium Box 6803 S - 113 86 Stockholm Tfn (46-8) 690 48 00 Fax (46-8) 30 67 59

UNITED KINGDOM

Department of Trade and Industry Import Licensing Branch Queensway House

West Precinct

Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57